cyanic-selkie/wikianc huggingface dataset:
הרפתקאותיו של סופר בלש
במדיה אחרת
בנוסף, לכבוד יום השנה ה-75 של מיקי מאוס בשנת 2004, תוכנן סרט תחת הכותרת "The Search for Mickey Mouse" (החיפוש אחר מיקי מאוס), בו מיקי נחטף על ידי כוחות לא ידועים, מה שמאלץ את מיני מאוס לגייס את בזיל כדי לחקור את היעלמותו. עם זאת, הפרויקט בוטל לאחר שסבל מבעיות תסריט.
אבן חול קוקונינו
אבן חול קוקונינו (באנגלית: Coconino Sandstone) היא תצורה גאולוגית של סלעי משקע קשים יוצרת צוקים בגוון חום עד לבן מהפרם התיכון שמקורה בדיונות חול מאובנות. התצורה נחשפת בחמש ממדינות ארצות הברית: בנבדה, בצפון אריזונה, בדרום מזרח קליפורניה בדרום יוטה, ובדרום מערב קולורדו כחלק מהאזורים הפיזיוגרפיים של רמת קולורדו ופרובינציית אגן ורכס בארצות הברית. תצורה זו יוצרת אחת משכבות הסלע העליונות בשתי הגדות של הגרנד קניון. יחידת סלע זו מכונה "קוורציט קוקונינו" (Coconino Quartzite) בדרום מזרח קליפורניה.
היסטוריה של המחקר
השם נקבע על ידי הגאולוג האמריקני נלסון דרטון (Nelson Horatio Darton; 1948-1865) ב-1910 על שם רמת קוקונינו, השוכנת מדרום לגרנד קניון במחוז קוקונינו באריזונה. את השם לרמה טבע חוקר הטבע האמריקני קלינטון מריאם (Clinton Hart Merriam; 1942-1855) ב-1892 לשטח שבין מחנה בס (Bass Camp) לנקודת קוקונינו (Coconino Point), שתי נקודות תצפית על השפה הדרומית של הגרנד קניון. קוקונינו היא מילה בשפת השבט האינדיאני הוואסופאי (Havasupai) שפירושה "מעט מים", ואכן האזור צחיח למדי ויורדים בו בממוצע בין 250 ל-300 מ"מ גשם לשנה. אין בו כמעט מקורות מים גלויים משום שהמים מחלחלים באבן הגיר הנקבובית, השייכת לתצורת אבן גיר קאיבאב המכסה את מרבית הרמה.
במאמר שבו הגדיר דרטון את אבן חול קוקונינו הוא לא קבע מיקום מייצג לתצורה. דרטון גם הגדיר את אבן חול קוקונינו כתצורה האמצעית ב"חבורת אוברי" (Aubrey Group), יחידה סטרטיגרפית שקיומה בוטל אחר-כך. גיל התצורה נקבע על ידי הגאולוג האמריקני לווי נובל (Levi Fatzinger Noble; 1964-1882) בשנת 1923. הגבולות הגאוגרפיים נקבעו על ידי גילולי (Gilluly) וג'ון ריסייד (John Bernard Reeside; 1958-1889). התצורה עברה בחינה מחדש על ידי הגאולוגים אדווין מקיי (Edwin Dinwiddie McKee; 1984-1908) ב-1938 ווינטרס (Winters) ב-1963. ב-1982 ביצע וורן המילטון (Warren Bell Hamilton) בחינה מחודשת ובחינה של התצורה. ב-1990 קבע רון בלייקלי (Ron Blakey) את גבולות התצורה ואת החלוקה של התצורה לפרט הרדינג פוינט (Harding Point Member) ופרט אבן חול קייב פוינט (Cave Point Sandstone Member). ב-1991 ביצעו הגאולוגים ג'יימס סוראוף (James E. Sorauf) וג'ורג' בילינגסלי (George H. Billingsley) סקירה של התצורה.
תיאור
התצורה נוצרה לפני כ-280 מיליון שנים כאשר האזור הפך צחיח ודיונות חול עשויות קוורץ פלשו לתוך המדבר המתפשט ויצרו אזור נרחב של ימת חול (או גם אֶרְג) שגבולו הדרומי היה במדינת אריזונה של ימינו וגבולו הצפוני היה בקנדה. רוחות שנשבו עיצבו את צורת הדיונות. הדיונות התאבנו כאשר חדרו לתוכן תמיסות של קלציט וסיליקה ממי התהום ששימשו כחומר מילוט. את צורתן המאובנת של הדיונות ניתן היה לראות בעיקר בשכבה העליונה של התצורה כשכיוונן דרומה, דבר המעיד על כך שהרוח נשבה אז בעיקר מצפון לדרום. תנאי המדבר שיצר את תצורת אבן חול קוקנינו נמשכו בין 5 ל-10 מיליון שנים.
חלק מתצורת קוקונינו, בעיקר בגבול המזרחי של התצורה, מילאה בבוץ סדקים של תצורת הרמיט עליה היא שוכבת תוך אי התאמה. על תצורה זו שוכבות, תוך אי התאמה, תצורת טורוויפ או תצורת אבן גיר קאיבאב.
תצורת הסלע בולטת במיוחד בדרום מזרח יוטה, אזור שבו ניתן לצפות בה בכמה פארקים ומונומנטים לאומיים, כולל הפארק הלאומי ציון, הפארק הלאומי קפיטול ריף, קמר סן רפאל והפארק הלאומי קניונלנדס. ניתן לצפות בה גם בפארק הלאומי גרנד קניון שם היא יוצרת שכבת צוקים עבה שגונה לבן זהוב עד גוון שמנת בסמוך לשפת הקניון.
בדיונות החול המאובנות ניתן לראות תבניות שיכוב צולב של גרגירי קוורץ מעוגלים, ממוינים היטב ונטולי ברק דבר המוכיח שמקורם בשחיקה רוחית. מים הנושאים גרגירי חול מסיעים אותם לאט יותר ועקב כך גורמים לפחות שחיקה. כמו כן יש בתצורה כמויות קטנות של פצלת שדה אשלגנית. מבנים שונים בתצורה מעידים על פעילות הרוח שיצרה את הדיונות: עקבות מאובנות של בעלי חיים דמוי לטאות ומה שנראה כמו עקבות של רב-רגליים ועקרבאים, גלונים, שיכוב צולב, סימני גלישה סיבובית (slump marks) וגומות שנוצרות מטיפות גשם.
עובי התצורה משתנה באזורים שונים משכבת צוקים בעובי 154 מטרים בדרום מזרח, והיא הולכת ונעשה דקה יותר כלפי צפון מערב שם עובייה 122 מטרים ועוד יותר כלפי מערב שם מגיע עובייה ל-45 מטרים.
פגיעת מטאוריט באבן חול קוקונינו כפי שאירעה במכתש המטאור באריזונה יצרה לכאטליריט (זכוכית סיליקה) כמו גם קואסיט וסטיסהוביט (פולימורפים של סיליקה (SiO2) הנוצרים כאשר מופעל לחץ גבוה מאוד, כמו בעת פגיעת מטאוריט).
מקומות שבהם נחשפת אבן חול קוקונינו
תצורת אבן חול קוקונינו נחשפת במקומות הבאים:
אבן חול קוקונינו נחשפת בפארקים הבאים (רשימה חלקית):
בריאתנות ובעיית אבן חול קוקונינו
בריאתנות היא מערכת אמונות שלפיהן היקום, כדור הארץ, החיים והאדם נבראו על ידי אלוהים, אשר ביהדות, בנצרות ובאסלאם מזוהה עם האל המונותאיסטי. המונח העברי נטבע כתרגום של המונח האנגלי Creationism, שנכנס לראשונה לשימוש בארצות הברית בשנות ה-20 של המאה ה-20, בעיקר בקרב נוצרים, לציון אמונה בבריאת יקום בן כמה אלפי שנים על פי הפשט של ספר בראשית. העמדה הבריאתנית הדתית-שמרנית ביהדות מבוססת על פשט המקרא, ובנצרות גם על הברית החדשה. לפי עמדה זו נברא כל היקום על ידי אלוהים בשישה ימים, לפני מעט פחות מ-6,000 שנה (על פי הלוח היהודי המקובל) או לפני מעט יותר מ-6,000 שנה (על פי הספירה הנוצרית המקובלת).
הגאולוגיה של הגרנד קניון משתרעת על פי המדע המקובל על פני 2 מיליארד שנים, והמדענים מחלקים את שכבות הסלע הנחשפות בקניון לשלוש קבוצות עיקריות: סלעי יסוד מהפרקמבריון, חבורת העל של הגרנד קניון, סדרה של תצורות גאולוגית שעברו הטיה בזווית של 15° עקב העתק, ומעליה שכבות סלעי המשקע מחבורת טונטו ועד תצורת אבן גיר קאיבאב מהפלאוזואיקון המונחות פחות או יותר אופקית.
להוכחות טענותיהם מצביעים הבריאתנים על העובדה שאכן מרבית שכבות הסלע מהפלאוזואיקון הושקעו בסביבה ימית. אבן גיר, כמו בתצורת רדוול או באבן גיר קאיבאב למשל, נוצרת רק בסביבה ימית, כמו כן מוצאים מאובנים של בעלי חיים ימיים בשכבות אלו.
יש רק בעיה אחת במודל זה, אבן חול קוקונינו.
משום כך חלק גדול מהמאמרים המופיעים ברשת האינטרנט והמוקדשים לתצורת אבן חול קוקונינו נכתבו על ידי בריאתנים ובהם הם מתפלמסים עם ההוכחות לכך שסביבת ההיווצרות הייתה יבשתית ולא ימית, או על ידי גאולוגים מן השורה המפריכים את טיעוניהם.
מיכאיל סיבאקוב
מיכאיל סרגייביץ' סיבאקוב (בבלארוסית: Міхаі́л Сярге́евіч Сівако́ў; נולד ב-16 בינואר 1988) הוא כדורגלן בלארוסי המשחק באורנבורג מליגת העל הרוסית.
קריירת מועדונים
סיבאקוב החל את הקריירה שלו במחלקת הנוער של סמנה מינסק, בינואר הצטרף לבאטה בוריסוב בה הוא הבקיע 14 שערים ב-83 משחקים.
ב-31 בינואר 2009, הוא חתם בקליארי ל-4 שנים. ב-8 בנובמבר 2009, הוא ערך את הופעת הבכורה שלו בסרייה א' נגד סמפדוריה. ב-27 בינואר 2010, הוא הושאל לפיאצ'נזה כחלק מעסקת העברתו של ראג'ה נאיינגולאן שעשה את הדרך ההפוכה. ב-28 בינואר 2011 הושאל סיבאקוב לויסלה קרקוב. ב-8 במאי 2011 הוא הבקיע שער מ-51.1 מ' בניצחון 0-3 נגד לכיה גדנסק. בסיום העונה זכה באליפות עם המועדון.
ב-25 באוגוסט 2011, סיבאקוב חתם בזולטה ורכם לארבע שנים. בקיץ חזר סיבאקוב לבאטה בוריסוב. בתחילת עונת איבד את מקומו בהרכב ושימש כמחליף.
במרץ חתם סיבאקוב בהומל.
ב-27 ביוני 2014 עבר סיבאקוב לצ'רנומורץ אודסה. ב-28 בינואר 2015 חתם סיבאקוב לשישה חודשים בגבאלה.
ביוני 2015 עבר לזוריה לוהנסק מליגת העל האוקראינית.
ב-19 בינואר 2017 חתם באורנבורג.
קריירה בינלאומית
בצעירותו סיבאקוב שיחק בכל הנבחרות הצעירות של בלארוס. סיבאקוב השתתף עם הנבחרת הצעירה באליפות אירופה בכדורגל עד גיל 21 - 2009. שנתיים לאחר מכן היה שותף להישג השיא של הנבחרת הצעירה כאשר הגיע עימה למקום השלישי באליפות אירופה בכדורגל עד גיל 21 לשנת 2011, ואף נכלל בנבחרת הטורניר. המקום השלישי באליפות אירופה נתן לנבחרת השתתפות באולימפיאדת לונדון שנה לאחר מכן. בשני הטורנירים הוא שימש כקפטן. ב-18 במאי 2014 ערך את הופעת הבכורה שלו בנבחרת בלארוס בתיקו 0-0 נגד.
תארים
ויסלה קרקוב
בית סבויה
בית סבויה (באיטלקית: Savoia; בצרפתית: Savoie) הוא בית מלוכה חשוב באירופה. בימי הביניים החזיקה משפחת סבויה שטחים רחבים במערב הרי האלפים ובתחומי שווייץ, איטליה וצרפת של היום. במאה ה-15 קיבל בית סבויה את תואר הדוכסות מהאימפריה הרומית הקדושה. במאה ה-18 השיג בית סבויה גם תארים מלכותיים: תחילה של מלך סיציליה ואחר כך של מלך סרדיניה. במאה ה-19 פעלה המשפחה למען איחוד איטליה ובשנת 1861 נבחר ויטוריו אמנואלה השני מבית סבויה למלך איטליה. מלכות בית סבויה באיטליה נמשכה עד לשנת 1946, שבה נערך משאל עם, בוטלה המלוכה באיטליה והוקמה הרפובליקה האיטלקית. לפי סעיף בחוקה האיטלקית, שבוטל בשנת 2002, נאסרה כניסת הצאצאים הזכרים של בית סבויה לאיטליה.
המעונות המלכותיים של בית סבויה בעיר טורינו ובמחוז פיימונטה נבחרו כאתר מורשת עולמית על ידי אונסק"ו.
התפתחות שלטון בית סבויה
מניחים כי מוצא המשפחה היה ממשפחת בורגונדיאן (Burgundian). צאצאי אומברטו הראשון הרחיבו והעצימו את המשפחה בשלבים:
במאה ה-15 ובמאה ה-16 נחלשה השפעת המשפחה. במהלך השנים 1536–1539 הפסידה הדוכסות את השטחים שהיו לה בתחום צרפת, אך בשנת 1559 החזיר אמנואלה פיליברטו, דוכס סבויה לעצמו את השטחים בהתאם לשלום קאטו-קמברסיס (Cateau-Cambrisis).
במהלך המאה ה-17 תמרנו הנסיכים לבית סבויה בין שני הכוחות הגדולים באירופה: מלכי צרפת ומלכי בית הבסבורג והשיגו יתרונות מהמלחמה בין שני בתי המלוכה. ויטוריו אמדאו השני, מלך סרדיניה היה למלך סיציליה על פי הסכם אוטרכט מ-1713. בשנת 1720 הוא המיר את מלכות סיציליה בממלכת סרדיניה. הוא וממשיכיו השיגו שטחים נוספים בצפון מערב איטליה.
בחצי האי האפניני, בזמן המהפכה הצרפתית והמלחמות הנפוליאוניות בשנים 1792–1815, נשארה סרדיניה לבדה עצמאית ולא נכבשה על ידי נפוליאון בונפרטה. ויטוריו אמנואלה הראשון, מלך סרדיניה סיפח את ג'נובה לטריטוריה של המשפחה.
מלכות איטליה
בנו, קרלו אלברטו, מלך סרדיניה 1831 1849, חיבר חוקה לממלכה, נלחם נגד השלטון האוסטרי ונטל חלק במלחמת העצמאות הראשונה של איטליה בשנים 1848–1849. בשנת 1861 נבחר בית סבויה לעמוד בראש הממלכה האיטלקית.
להלן רשימת מלכי איטליה מבית סבויה:
לאחר צאתו של אומברטו השני מאיטליה, נאסר על הצאצאים הזכרים של בית סבויה להיכנס לאיטליה. האיסור בוטל בשנת 2002.
באיטליה קיימות כיום תנועות הדוגלות בהחזרת המלוכה. צאצא ממשפחת סבויה שביקר באיטליה בשנים האחרונות התקבל על ידי הציבור בברכה.
ג'ורדן דבלין
ג'ורדן דבלין (באנגלית: Jordan Devlin; נולד ב-15 במרץ 1990) הידוע יותר בשם הבמה שלו, JD מקדונה הוא מתאבק אירי, המופיע בארגון ההיאבקות WWE כחלק ממחלקת בריטניה של התוכנית NXT, ה-NXT UK. בנוסף לכך, הוא מופיע במספר ארגונים עצמאיים ברחבי אירופה. דבלין השתתף בשני טורנירי אליפות בריטניה: האחד ב-2017 והאחר ב-2018.
החיים שלפני
דבלין נולד בבריי, מחוז ויקלו. הוא למד באוניברסיטת דבלין, שם סיים עם תואר ראשון.
ארגונים עצמאיים (2006–2018)
דבלין החל להתאבק בגיל 12 תחת הדרכתו של פרגל דוויט (המוכר יותר תחת שם הבמה פין באלור) ופול טרייסי. בגיל 21, דבלין שהה חצי שנה ביפן.
בשנת 2017, דבלין ערך את הופעת הבכורה שלו בארגון ההיאבקות Insane Championship Wrestling, שם התאבק נגד טרנט סבן על האליפות במשקל כבד של ICW. דבלין הפסיד בקרב ונזקק לתפרים בראשו כדי לסגור את החתך שנגרם לו במהלך הקרב.
תחילת הדרך (2016–2019)
ב-15 בדצמבר 2016 דווח שדבלין יהיה אחד מ-16 המשתתפים בטורניר אליפות בריטניה, שנמשך יומיים אשר קבע את זהות אלוף בריטניה הראשון של ה-WWE (הטורניר נערך בתאריכים 14 ו-15 בינואר 2017). בסיבוב הראשון של הטורניר, דבלין גבר על דני בורץ', אך ברבע הגמר הודח על ידי טיילר בייט, שזכה בטורניר. ב-18 במאי 2018, ה-WWE פרסמו בערוץ היוטיוב שלהם את שמות המשתתפים בטורניר אליפות בריטניה השני ונודע שדבלין יהיה אחד מאותם 16 משתתפים בטורניר. בסיבוב הראשון במסגרת טורניר אליפות בריטניה, דבלין גבר על טייסון טי-בון, אך בסיבוב הבא הוא הודח על ידי פלאש מורגן וובסטר.
ב-7 בנובמבר, דבלין ערך את הופעת הבכורה שלו בתוכנית NXT UK בניצחון על קני ויליאמס. במהלך השבועות שבאו לאחר מכן, הוא רשם ניצחונות על פני יריבים כמו סיד סקאלה וליגרו עד שב-28 בנובמבר, דבלין כשל בניסיונו לזכות באליפות בריטניה לאחר שהפסיד בקרב המרכזי לאלוף המכהן, פיט דאן. ב-5 וב-19 בדצמבר, דבלין גבר על פלאש מורגן וובסטר ומייק היצ'מן, בהתאמה. באירוע NXT UK TakeOver: Blackpool, שנערך ב-12 בינואר, דבלין הפסיד לפין באלור. דבלין השתתף בטורניר ה-Worlds Collide, שבו ניצח בקרב הבאטל רויאל שהעניק לו פטור מהשתתפות בסיבוב הראשון; דבלין גבר על דרו גולאק ברבע הגמר, אך הודח על ידי ולווטין דרים בחצי הגמר.
אלוף ה-NXT במשקל קל (2020–2021)
ב-23 בינואר, דבלין ניצח את ליגרו וכתוצאה מכך העפיל לקרב המרובע על אליפות ה-NXT במשקל קל באירוע Worlds Collide. באירוע זה, שנערך ב-25 בינואר, דבלין זכה באליפות ה-NXT במשקל קל, כשניצח בקרב מרובע את האלוף לשעבר, אנג'ל גרזה, אייזיאה "סוורב" סקוט וטראוויס בנקס. במסע הגנותיו על חגורת האליפות, דבלין הגן בהצלחה על תוארו מול יריבים מהמותגים NXT, NXT UK ו-205 לייב כגון ליאו ראש, טוני ניס, טראוויס בנקס, אמיר ג'ורדן, אוליבר קרטר, בן קרטר, דייב מסטיף, וטרנט סבן.
באפריל 2020, נחשף שדבלין לא יוכל להגן על אליפות ה-NXT במשקל קל בשל המגבלות שנוצרו עקב מגפת הקורונה באירלנד. הודעה זו הובילה לקיום טורניר שבו נקבע אלוף NXT זמני במשקל קל, שבו זכה סנטוס אסקובר. דבלין הגיב להודעה זו בכך שמי שיזכה בטורניר יוגדר לטעמו כ"רמאי"; עוד אמר שהוא יוכיח את עצמו כאלוף במשקל קל האמיתי, כשיבצע את חזרתו. ב-10 במרץ 2021, דווח שדבלין יופיע ב-NXT שבוע לאחר מכן על מנת להיכנס לפיוד מול האלוף הזמני, סנטוס אסקובר. תקופת כהונתו של 438 ימים מצד דבלין הגיעה לקיצה בלילה השני של האירוע NXT TakeOver: Stand & Deliver, שנערך ב-8 באפריל, כאשר הוא הפסיד לאותו אסקובר במסגרת קרב סולם ולפיכך אסקובר הפך לאלוף ה-NXT הבלתי מעורער במשקל קל.
המעבר ל-NXT (2022–היום)
ב-21 ביוני בפרק של התוכנית NXT 2.0, שודר סרטון אשר קידם את הגעתו של דבלין למותג NXT תחת שם במה חדש, JD מקדונה. בספיישל המסיבה האמריקאית הגדולה, שנערך ב-5 ביולי, הוא ערך את הבכורה הרשמית שלו במותג כאשר תקף את אלוף NXT, ברון ברייקר לאחר ההגנה המוצלחת של האחרון על תוארו מול קמרון גריימס. ב-12 ביולי בפרק של התוכנית NXT 2.0, מקדונה הפריע לגריימס ותקף אותו, דבר שהוביל לקיום קרב ביניהם שבוע לאחר מכן, שבו מקדונה ניצח. בפרק הספיישל Heatwave, שנערך ב-16 באוגוסט, מקדונה לא הצליח לזכות באליפות ה-NXT לאחר שהפסיד לאלוף, ברייקר. ב-6 בספטמבר, מקדונה גבר על וס לי. ב-15 בנובמבר, מקדונה נחל הפסד לאפולו קרוז. ב-7 בפברואר 2023, מקדונה נחל הפסד לכרמלו הייס.
קרול מוזלי בראון
קרול אליזבת מוזלי בראון (באנגלית: Carol Elizabeth Moseley Braun, נולדה ב-16 באוגוסט 1947) היא דיפלומטית, עורכת דין ופוליטיקאית אמריקאית אשר ייצגה את מדינת אילינוי בסנאט של ארצות הברית בשנים 1993–1999. היא הייתה האישה האפרו-אמריקאית הראשונה שנבחרה לסנאט, האדם האפרו-אמריקאי הראשון שנבחר לסנאט מהמפלגה הדמוקרטית, והסנטורית הראשונה מאילינוי. בשנים 1999–2001 הייתה שגרירת ארצות הברית בניו זילנד. בשנת 2004 ניסתה להתמודד לנשיאות ארצות הברית. בנובמבר 2010 הכריזה על מועמדותה לראשות עיריית שיקגו. בבחירות שהתקיימו ב-22 בפברואר 2011 בראון הגיעה למקום הרביעי (מבין שישה מועמדים), והפסידה לרם עמנואל.
בינואר 2023, היא נבחרה על ידי נשיא ג'ון ביידן לכהן כיושבת ראש הקרן האמריקאית לפיתוח אפריקה.
שנותיה הראשונות וקריירה מוקדמת
קרול אליזבת מוזלי נולדה וגדלה בשיקגו, אילינוי. מוזלי גדלה בשכונה מופרדת בחלקה הדרומי של שיקגו. היא למדה במערכת החינוך הציבורית. אביה היה שוטר משטרת שיקגו, ואמה עבדה בבית חולים. שני הוריה היו קתולים והתגרשו כשהייתה נערה. גירושים אלו הובילו לכך שבראון התגוררה אצל סבתה. בראון החלה ללמוד לקראת תואר ראשון באוניברסיטת אילינוי באורבנה-שמפיין, אך הפסיקה לאחר ארבעה חודשים. לאחר מכן היא החלה ללמוד באוניברסיטת אילינוי בשיקגו. היא סיימה את לימודיה בשנת 1969. בשנת 1972 סיימה את לימודי הדוקטורט במשפטים באוניברסיטת שיקגו. בשנים 1973–1977 עבדה כעורכת דין, ועסקה בעיקר במשפט אזרחי, ענייני דיור, בריאות וסביבה.
בשנת 1978 נבחרה לבית הנבחרים של מדינת אילינוי. שם הפכה במהרה למנהיגת הרוב הדמוקרטי ובלטה בעמדותיה הליברליות. בשנת 1984 פעלה לביטול עונש המוות.
סנאט ארצות הברית
בראון נבחרה לסנאט ב-3 בנובמבר 1992 לאחר שקיבלה 53.27% מהקולות במדינתה. היא האישה האפרו- אמריקאית הראשונה שנבחרה לסנאט ארצות הברית ואחת מתוך שני הסנטורים האפרו-אמריקאים היחידים במהלך המאה ה-20. היא הייתה האישה הראשונה שכיהנה בוועדת הכספים של הסנאט. בניגוד לתדמית הליברלית שדבקה בבראון באילינוי, היא נחשבה לסנטורית יחסית שמרנית. היא הצביעה בעד הסכם הסחר החופשי של צפון אמריקה ונגד רפורמות ברווחה. כמו כן, בראון הצביעה בעד מתקן אחסון דלק גרעיני בנבאדה, הצבעה שהביאה עליה הרבה מאוד ביקורת מהצד הדמוקרטי, ובמיוחד על ידי מנהיג הרוב הארי ריד.
בשנת 1993 נחקרה בראון בחשד לניהול כספי לא חוקי במהלך הקמפיין שלה בבחירות לסנאט. לבסוף הוחלט שלא לפתוח בהליכים פליליים נגדה, אף על פי שנמצאו כמה הפרות חוק קטנות. מוזלי הודתה רק בכמה טעויות של הנהלת החשבונות. בשנת 1996 נסעה לביקור פרטי בניגריה, זאת למרות העובדה שארצות הברית הטילה על המדינה סנקציות בשל השלטון הרודני. בראון לא הודיעה ולא תיאמה את הנסיעה עם מחלקת המדינה. לאחר מכן היא הגנה על הממשל הניגרי בקונגרס.
לאחר הסנאט
כשהועמדה לבחירה מחדש בשנת 1998, הפסידה בראון לפיטר פיצג'רלד, מועמד המפלגה הרפובליקנית. ב-8 באוקטובר באותה השנה בראון מונתה על ידי הנשיא ביל קלינטון להיות שגרירת ארצות הברית בניו זילנד. למרות הביקורת הרבה שהייתה נגדה, הסנאט הצביע בעד המינוי, ובראון כיהנה כשגרירה עד סוף כהונתו של קלינטון כנשיא.
בשנת 2004 ניסתה להתמודד על המועמדות הדמוקרטית בבחירות לנשיאות. בבחירות המקדימות שהתקיימו בוושינגטון די. סי. בראון הגיעה למקום השלישי עם כ-11.58% מהקולות. כיומיים לאחר מכן וכארבעה ימים לפני אספות הבחירה באיווה, בראון פרשה והכריזה על תמיכה בהווארד דין.
חיים אישיים
בראון התחתנה בשנת 1973 עם מייקל בראון, שפגשה בבית הספר למשפטים. בשנת 1977 נולד לזוג בן, שנקרא מתיו. הזוג התגרש בשנת 1986. כיום (2017) היא מנהלת משרד עורכי דין פרטי בשיקגו, שם היא מתגוררת.
קדרת דייוויד
קדרת דייוויד או קלחת דייוויד (באנגלית: David Cauldron; מילולית: קדרת דייוויד) הוא מפל קרח גדול ממדים בארץ ויקטוריה שבאנטארקטיקה.
במפל קרחוני זה נופלים גושי קרח ענקיים, מקרחונים יובליים רבים המנקזים את רמת הקוטב (מישור מזרח אנטארקטיקה), ונשפכים דרך המפל אל קרחון דייוויד.
מיפוי המפל ומקור שמו
המפל מופה על ידי המשלחת הדרומית של משלחת הסקר הגאולוגי האנטארקטי של ניו זילנד אשר חקרה את אנטארקטיקה בין השנים 1962–1963.
משלחת הסקר קראה לקדרה על שמו של קרחון דייוויד אליו היא נשפכת.
הקו החום של הרכבת הקלה בירושלים
הקו החום של הרכבת הקלה בירושלים הוא קו רכבת קלה עתידי, שיחבר את אזור התעשייה עטרות שבצפון ירושלים לכפר צור באהר שבדרום העיר, דרך מזרח ירושלים.
היסטוריה
ההחלטה על הקמת הקו התקבלה בשנת 2013, על ידי משרד האוצר, משרד התחבורה ועיריית ירושלים כחלק מתוכנית כוללת להקמת חמישה קווי רכבת קלה נוספים בירושלים. ביוני 2019, אישר משרד התחבורה מענק על סך 31 מיליון שקל להתחלת התכנון המפורט של הקו.
בינואר 2022, הוחלט לפצל את התוכנית למקטע צפוני ודרומי, כאשר המקטע הצפוני, שפשוט יותר לקדם, יתוכנן ראשון.
על הקו
הקו יחבר את שכונות מזרח ירושלים מצפון לדרום.
המקטע הצפוני
המקטע הצפוני בין עטרות לשער שכם מתבסס בחלקו על תוואי הקו האדום בין תחנת שבטי ישראל לבין בית חנינא, משם ימשיך צפונה לאורך על דרך רמאללה (כביש 60 הישן) עד לאזור התעשייה עטרות. מקטע זה כולל תשע תחנות חדשות וכן עצירה בשבע תחנות קיימות המשמשות כיום רק את הקו האדום. על פי התוכנית מקטע זה יתוכנן ויבוצע תחילה.
המקטע המרכזי
המקטע המרכזי צפוי לעבור דרך מרכז העסקים הראשי של מזרח ירושלים, מצפון וממזרח לעיר העתיקה.
המקטע הדרומי
המקטע הדרומי צפוי לעבור משכונת ראס אל-עמוד, דרך שכונת ג'בל מוכאבר ועד צור באהר.
ברנד תעשיות
ברנד תעשיות בע"מ היא חברה ציבורית הפועלת בתעשיית המתכת. מרכז החברה נמצא בירוחם.
החברה הוקמה בשנת 1978 בירוחם על ידי ראובן ברנד. בשנת 1993 הונפקו ניירות הערך של החברה בבורסה לניירות ערך בתל אביב. ב-2008 נרכשה השליטה בחברה על ידי קרן KCPS. בשנת 2011 התרחבה החברה לקבוצת חברות בתחום המתכת. החברה עוסקת בייצור מבנים, גשרים, מנופים, תחנות כוח, מסועים וצנרת גז. ב-2021 התמזגה עם מרגל מערכות והשליטה בחברה הועברה לאסא גלעדי ולירן גלעדי.
גביע העולם בכדורסל 2023
32 נבחרות ישתתפו בטורניר. כפי שהוכרז ב-9 בדצמבר 2017, זה יהיה גביע העולם הראשון שיתארח במספר מדינות: הפיליפינים, יפן ואינדונזיה מה-25 באוגוסט עד ה-10 בספטמבר 2023. זהו גביע העולם הראשון שייערך באינדונזיה, והשני שמתארח בפיליפינים וביפן, שאירחו לראשונה את הטורניר ב-1978 וב-2006, בהתאמה.
הטורניר ישמש כמוקדמות לאולימפיאדת פריז 2024, לשם יעפילו שתי הנבחרות הטובות ביותר מאמריקה ואירופה, והנבחרת הטובה ביותר מאפריקה, אסיה ואוקיאניה, לצד, מארחת הטורניר.
תנסה להגן על תוארה כאלופת העולם, לאחר שניצחה את בגמר  2019.
בחירת המארחת
המתמודדות הבודדות רוסיה וטורקיה משכו את ההצעות שלהן, והותירו הצעות משותפות של הפיליפינים-יפן-אינדונזיה וארגנטינה-אורוגוואי לבד במירוץ. ב-9 בדצמבר 2017, הוכרז שהפיליפינים, יפן ואינדונזיה זכו בהצעה מול ארגנטינה ואורוגוואי ויארחו את גביע העולם הקרוב.
2019
במהלך גביע העולם 2019 בסין, שלוש המדינות המארחות לגביע העולם 2023 שלחו נציגים לצפות בטורניר.
במחצית גמר גביע העולם 2019 ב שבבייג'ינג נערך טקס חילופי האירוח בין סין לפיליפינים, יפן ואינדונזיה. חברי מועצת המנהלים המרכזית של פיב"א, מנואל פאנגילינאן מהפיליפינים, יוקו מיצויה מיפן ואריק ת'והיר מאינדונזיה, קיבלו את דגל פיב"א מיאו מינג, יו"ר איגוד הכדורסל הסיני. בטקס נכחו גם נשיא פיב"א הוראסיו מוראטורה והשגריר העולמי של גביע העולם בכדורסל 2019 קובי בראיינט.
2020
במהלך פגישת הוועד המנהל של פיב"א ב-31 בינואר 2020, מונה חבר הוועד האולימפי הבין-לאומי וחבר הוועד הפועל של פיב"א, ריצ'רד קאריון, ליו"ר ועדת הניהול המשותפת של גביע העולם 2023. מנכ"ל פיב"א אוקיאניה, דייוויד קרוקר, מונה למנכ"ל הטורניר.
שר הנוער והספורט האינדונזי, זאינדין אמאלי, חשף תוכניות לזירה חדשה שתוקם בג'קרטה לכבוד הטורניר, שתוכל בין 15,000 ל-20,000 אוהדים. לדברי דני קוסאסיה, נשיא איגוד הכדורסל האינדונזי ונשיא אינדונזיה, ג'וקו וידודו, העניק היתר לבניית הזירה.
2021
ב-31 באוגוסט 2021 נערכה הגרלת מוקדמות גביע העולם בכדורסל 2023 במטה פיב"א בעיר מיס, שווייץ. במעמד השתתפו מזכ"ל פיב"א אנדראס זגקליס, נשיא התאחדות הכדורסל הספרדית חורחה גרבאחוסה, ורודי פרננדס, שזכה בגביע העולם בשנים 2006 ו-2019.
2022
ב-1 במרץ 2022 החלה מכירת חבילות הכרטיסים לאירוע. החל מ-28 באוגוסט החלו להעפיל נבחרות מהמוקדמות. הנבחרת הראשונה שהעפילה הייתה.
2023
ב-27 בפברואר נסגר שלב המוקדמות. הנבחרת האחרונה שהעפילה הייתה.
אולמות
חמישה אולמות בחמש ערים מארחות יארחו משחקים בגביע העולם 2023. שלוש ערים באזור מנילה (הפיליפינים) רבתי יארחו ארבעה בתי סיבוב ראשון, שני בתי סיבוב שני, ואת שלב הפלייאוף מרבע הגמר ואילך. אוקינאווה (יפן) וג'קרטה (אינדונזיה) יארחו כל אחת שני בתי סיבוב ראשון ובית סיבוב שני אחד.
בפיליפינים, שלושה אולמות ישמשו לאירוח הטורניר: מול אוף אסיה ארנה בפסאי, סמארט ארנטה קולוסיאום בקזון סיטי (שאירח את אליפות העולם ב-1978), והפיליפין ארנה בבוקאווה.
ביפן ובאינדונזיה יהיה רק אולם אחד בכל מדינה שיארח את הטורניר: אוקינאווה ארנה באוקינאווה, המכיל 10,000 מקומות ישיבה ומשמש כאולם הבית של ריוקו גולדן קינגס מליגת העל היפנית. בג'קרטה יבנה אולם חדש לכבוד הטורניר, שיקרא אינדונזיה ארנה, ויכיל 16,500 צופים.
מוקדמות
כמארחות,, ו העפילו אוטומטית לטורניר כאשר הוענקו להן זכויות האירוח. עם זאת, ההעפלה האוטומטית לאינדונזיה הייתה מותנית, מכיוון שפיב"א רצתה שנבחרתה תהיה תחרותית עד 2021 וחייבה את אינדונזיה להעפיל לגביע אסיה 2022 ולסיים בו בשמינייה הראשונה. אינדונזיה העפילה לגביע אסיה כמארחת אך לא הצליחה להתקדם מעבר לסיבוב הפלייאוף, ולכן לא הצליחה להבטיח העפלה למה שהייתה יכולה להיות הופעת הבכורה שלה בגביע העולם בכדורסל. זו הפעם הראשונה בתולדות גביע העולם שמדינה מארחת לא מעפילה לטורניר.
80 נבחרות מארבעה אזורי פיב"א העפילו למוקדמות גביע העולם דרך ההעפלה לאליפויות היבשתיות (אפרובאסקט 2021, אמריקאפ 2022, גביע אסיה בכדורסל 2022, ויורובאסקט 2022). באירופה ואמריקה, נבחרות נוספות העפילו דרך טרום-מוקדמות. באפריקה ובאסיה, רק משתתפות האפרובאסקט וגביע אסיה ייקחו חלק במוקדמות האזוריות. המשחק הראשון של המוקדמות התקיים במינסק ב-25 בנובמבר 2021 בין ל, במסגרת המוקדמות האירופיות.
הסיבוב הראשון של מוקדמות אמריקה, אסיה/אוקיאניה ואפריקה יכלול 16 נבחרות, בעוד שבאירופה יהיו 32 נבחרות. קבוצות דרג א' חולקו לבתים של ארבע נבחרות, שיתקיימו בשיטת בית וחוץ. שלוש הקבוצות הראשונות בכל קבוצה עלו לסיבוב השני, בו הנבחרות מחולקות לבתים של שש נבחרות (כל שני בתים מהסיבוב הראשון מתאחדים לבית אחד), ארבעה באירופה ושניים באזורים האחרים. הנבחרות ממשיכות עם הנקודות שצברו בסיבוב הראשון, ומשחקות נגד שלוש הקבוצות מהבית איתו הצטלבו בשיטת בית וחוץ. הנבחרות הטובות ביותר בכל בית יעפילו לגביע העולם. מאז 2019 לאלופה האולימפית אין מקום מובטח בטורניר.
לאסיה/אוקיאניה הוקצו שמונה מקומות בטורניר, אך מכיוון ש ו העפילו אוטומטית נותרו רק שישה מקומות. שלוש הנבחרות הראשונות בכל בית בסיבוב השני יעפילו לטורניר הגמר.
לאפריקה הוקצו חמישה מקומות בטורניר, כלומר שתי הנבחרות הראשונות בכל בית והנבחרת עם המאזן הטוב יותר מהמקום השלישי יעפילו לטורניר הגמר.
לאמריקה הוקצו שבעה מקומות בטורניר, כלומר שלוש הנבחרות הראשונות בכל בית והנבחרת עם המאזן הטוב יותר מהמקום הרביעי יעפילו לטורניר הגמר.
לאירופה הוקצו שנים-עשר מקומות בטורניר, כלומר שלוש הנבחרות הראשונות בכל בית יעפילו לטורניר הגמר.
, סגנית אלופת העולם ב-2019, אלופת העולם הראשונה והרביעית בדירוג פיב"א, לא הצליחה להעפיל לטורניר בפעם הראשונה מאז 1986.
נבחרות, , ו יערכו כולן את הופעת הבכורה שלהן בטורניר, וכף ורדה תהפוך למדינה הקטנה ביותר בהיסטוריה שתשתתף בטורניר.
הגרלה
הגרלת הטורניר תתקיים בקזון סיטי ב-29 באפריל 2023.
פורמט
בדומה למהדורת 2019, הטורניר ישוחק בשלושה שלבים. בשלב הראשון, 32 הנבחרות שהעפילו יחולקו לשמונה בתים של ארבע נבחרות בכל אחד (בתים א'–ח'), כל נבחרת תשחק משחק אחד מול כל קבוצה בבית שלה. שתי הנבחרות הראשונות בכל בית יעלו לשלב הבתים השני. בשלב השני יהיו ארבעה בתים (ט'–י"ב) שגם בהם כל נבחרת תשחק נגד כל קבוצה מהבית שלה פעם אחת. שתי הקבוצות הראשונות מכל בית יעפילו לשלב הנוקאאוט (שיתחיל ברבע הגמר), שישוחק בשיטת גביע.
בית א'
משחקי בית א' התקיימו בסמארט ארנטה קולוסיאום בקזון סיטי.
בית ב'
משחקי בית ב' התקיימו בסמארט ארנטה קולוסיאום בקזון סיטי.
בית ג'
משחקי בית ג' התקיימו במול אוף אסיה ארנה בפסאי.
בית ד'
משחקי בית ד' התקיימו במול אוף אסיה ארנה בפסאי.
בית ה'
משחקי בית ה' התקיימו באוקינאווה ארנה באוקינאווה.
בית ו'
משחקי בית ו' התקיימו באוקינאווה ארנה באוקינאווה.
בית ז'
משחקי בית ז' התקיימו באינדונזיה ארנה בג'קרטה.
בית ח'
משחקי בית ח' התקיימו באינדונזיה ארנה בג'קרטה.
בית ט'
משחקי בית ט' התקיימו בסמארט ארנטה קולוסיאום בקזון סיטי.
בית י'
משחקי בית י' התקיימו במול אוף אסיה ארנה בפסאי.
בית י"א
משחקי בית י"א התקיימו באוקינאווה ארנה באוקינאווה.
בית י"ב
משחקי בית י"ב התקיימו באינדונזיה ארנה בג'קרטה.
בית י"ג
משחקי בית י"ג התקיימו בסמארט ארנטה קולוסיאום בקזון סיטי.
בית י"ד
משחקי בית י"ד התקיימו במול אוף אסיה ארנה בפסאי.
בית ט"ז
משחקי בית ט"ז התקיימו באינדונזיה ארנה בג'קרטה.
שלבי הנוקאאוט
משחקי הנוקאאוט יתקיימו במול אוף אסיה ארנה בפסאי.
הארגון הבין-לאומי לתעופה אזרחית
הארגון הבין־לאומי לתעופה אזרחית (International Civil Aviation Organization – ICAO) הוא סוכנות של האומות המאוחדות המנסחת את העקרונות וההיבטים הטכניים של התעופה האזרחית הבין־לאומית ומעודדת תכנון ופיתוח של תעבורה אווירית בטוחה ומסודרת ומתקשרת עם רשויות התעופה האזרחיות המקומיות להסדרת סטנדרטים לתקנות, הכשרה ורישוי. מועצת ארגון התעופה האזרחית קובעת את הפרוטוקול לחקירת תאונות אוויריות, המיושם על ידי רשויות הבטיחות בארצות החתומות על האמנה לתעופה אזרחית בין־לאומית, הידועה בשם "אמנת שיקגו".
מטה הארגון יושב בעיר מונטריאול שבקנדה. ארגון התעופה האזרחית (ICAO) הוא ארגון שונה מארגון חברות התעופה יאט"א (International Air Transport Association – IATA), שמטהו ממוקם אף הוא במונטריאול, והוא ארגון מסחרי של חברות התעופה, להבדיל מארגון התעופה האזרחית. המזכיר הכללי של ארגון התעופה האזרחית הוא ריימונד בנג'מין (Raymond Benjamin) (מונה לכהונה שנייה בשנת 2012), ואילו נשיא מועצת הארגון הוא ד"ר אולומוייווה בנארד אליו (Dr. Olumuyiwa Benard Aliu; מכהן מאז 1 בינואר 2014).
בישראל פועלת רשות התעופה האזרחית המופקדת על הסדרת התעופה האזרחית במדינה ועל הקשר עם הארגון הבין־לאומי לתעופה אזרחית.
הקודים של ICAO
ל-ICAO ול-IATA קודים נפרדים לציון שדות תעופה וחברות תעופה. שיטת הקוד של ICAO לשדות תעופה היא בת ארבע אותיות ואילו לחברות תעופה – בת שלוש אותיות. IATA מתכוונת בעתיד להחליף את שיטת הקידוד שלה לקוד הנהוג ב-ICAO.
ICAO אחראית גם לקביעת הקודים של סוגי המטוסים, קוד המכיל בדרך כלל שלוש או ארבע ספרות ואותיות. קודים אלה מופיעים בדרך כלל על תוכנית הנסיעה, או כרטיס הטיסה, שמקבל הנוסע. כך לדוגמה, על פי קוד זה מטוס מסוג בואינג 747 יסומן כ- B741, B742, B743 וכך הלאה, תלוי בגרסה המסוימת של המטוס.
ICAO אף קובעת את שמות הקריאה בקשר רדיו לחברות התעופה בעולם. שמות אלה מורכבים משלוש אותיות לזיהוי חברת התעופה בכתב וכן מילה או שתיים לזיהוי בדיבור. השמות בדרך כלל, אבל לא תמיד, דומים לשם חברת התעופה. כך למשל האותיות המזהות את מטוסי חברת התעופה האירית אייר לינגוס (Air Lingus) הם EIN ואילו שם הקריאה שלה הוא "שמרוק" (Shamrock), בעוד שהאותיות של חברת יפן איירליינס אינטרנשיונל (Japan Airlines International) הוא JAL ואילו שם מטוסיהם בקשר הוא "ג'פן אייר" (Japan Air). כך שטיסה של אייר לינגוס שמספרה 111 תכתב כ- "EIN111" ואילו בקשר המטוס יקרא: "שמרוק אחד-אחד-אחד" ("Shamrock One-One-One"), בעוד שטיסה בעלת מספור זהה של חברת יפן איירליינס, תכתב "JAL111" ובקשר "Japan Air One-One-One".
ICAO היא שקובעת את התקן למספרי הרישום של מטוסים ("מספרי זנב"), כולל הקוד של המדינה בה רשום המטוס.
"חוקי" ה-ICAO
המהדורה השמינית של האמנה על תעופה אזרחית בין־לאומית אמנת שיקגו כוללת שינויים ותיקונים שהוכנסו לאמנה החל משנת 1948 ועד לשנת 2000. ארגון ה-ICAO מכנה מסמך זה בשם "החוק" (the statute), ומספורו הרשמי הוא ICAO Doc 7300/8.
לאמנה 19 נספחים, בסדר הבא:
תקני ה- ICAO
ה-ICAO אף קובע תקנים להיבטים מסוימים של תעשיית התעופה האזרחית, כגון התקן ל"שיטת הטיפול במסרים אווירונאוטיים" (Aeronautical Message Handling System – AMHS)
חלוקת אזורי העולם ומשרדים אזוריים
ל-ICAO חלוקה של עולם התעופה לשבעה אזורים, בכל אחד מהם הוא מקיים משרד אזורי.
אלגברת האוקטוניונים של קיילי
במתמטיקה, אלגברת האוקטוניונים היא אלגברת החילוק האלטרנטיבית היחידה מממד 8 מעל שדה המספרים הממשיים. אלגברה זו, שאינה אסוציאטיבית, היא אלגברת האוקטוניונים הידועה ביותר. מקובל לסמן את המבנה באות \mathbb{O}.
אלגברת האוקטוניונים קשורה למספר מבנים מתמטיים יוצאי דופן, ובהם חבורות לי מטיפוס G_2. בנוסף, לאוקטוניונים יש שימושים בתחומים כגון תורת המיתרים ותורת היחסות הפרטית.
היסטוריה
את האוקטוניונים גילה בשנת 1843 ג'ון ט. גרייבס, חבר של ויליאם המילטון, לאחר שהלה בנה את אלגברת הקווטרניונים של המילטון; גרייבס קרא להם אוקטבות, ושם זה עדיין נמצא בשימוש.
ארתור קיילי גילה את האוקטוניונים באופן בלתי תלוי, ופרסם אותם לראשונה בשנת 1845. האוקטוניונים מוכרים לעיתים כמספרי קיילי.
הגדרה
האוקטוניונים הם, כאמור, אלגברה מממד 8 מעל שדה המספרים הממשיים. כל אוקטוניון הוא צירוף ליניארי של אוקטוניוני היחידה, כלומר, כל אוקטוניון אפשר לכתוב בצורה , כאשר הם מקדמים ממשיים.
חיבור אוקטוניונים מתבצע על ידי חיבור המקדמים. הכפל נקבע לפי לוח הכפל של אוקטוניוני היחידה (הגורמים משמאל הוא זה המוצג בראש השורה):
כך אפשר לראות שאלגברת האוקטוניונים אינה קומוטטיבית ואינה אסוציאטיבית. בחירת הבסיס אינה קנונית - בסיסים סטנדרטיים אחרים נבדלים מן הבסיס שהוצג לעיל בסדר האיברים ובסימן המכפלות.
בניית קיילי-דיקסון
אפשר לבנות את האוקטוניונים באופן שיטתי, מאלגברת הקווטרניונים של המילטון, באמצעות בניית קיילי-דיקסון. בבניה זו, כפי שמספרים מרוכבים הם זוגות של מספרים ממשיים וקווטרניונים הם זוגות של מספרים מרוכבים, כל אוקטוניון הוא זוגות של קווטרניונים. החיבור, כתמיד, הוא לפי רכיבים. כפל של שני זוגות קווטרניונים ו- מתבצע כך:
כאשר {\bar{z}} מסמל את הצמוד של הקווטרניון z. הגדרה זו שקולה לקודמת, כאשר אוקטוניוני היחידה הם: .
מישור פאנו
עזר זיכרון נוח שמאפשר לזכור את המכפלות של אוקטוניוני היחידה נתון בדיאגרמה שלהלן. דיאגרמה זו בעלת 7 נקודות ו-7 קווים (המעגל בין i, j ו-ij נחשב כקו) נקראת מישור פאנו. לקווים יש כיוון בדיאגרמה זאת. שבע הנקודות מתאימות לשבעת גורמי הבסיס של. כל זוג נקודות נמצא על קו יחיד, ועל כל קו יש בדיוק שלוש נקודות.
ניקח a,\ b,\ c בתור שלישיית נקודות שנמצאות על קו ומסודרות לפי כיווני החצים. הכפל מתבצע על ידי ab=c וגם ba=-c ביחד עם תמורה מחזורית. כלל זה ביחד עם: מגדירים לגמרי את מבנה הכפל של האוקטוניונים. כל קו יוצר תת-אלגברה של \mathbb{O} שהיא איזומורפית לאלגברת הקווטרניונים. למעשה, כל תת-אלגברה של \mathbb{O} היא אחת מאלגברות ההרכב \mathbb{R}, \mathbb{C}, או \mathbb{H}.
הצמדה, נורמה והיפוך
הצמוד של אוקטוניון
נתון על ידי:
ההצמדה היא אינוולוציה:, ו-.
החלק הממשי של x מחושב על ידי, והחלק המדומה (השבעה-ממדי) - על ידי.
הנורמה באלגברת האוקטוניונים מוגדרת לפי, וזהו תמיד מספר ממשי לא-שלילי:. (לפעמים מעוניינים בשורש של הנורמה האלגברית, שהוא האורך של הווקטור במרחב האוקלידי השמונה-ממדי).
למרות שהאלגברה אינה אסוציאטיבית, הנורמה היא פונקציה כפלית, וכך נעשית אלגברת האוקטוניונים אלגברת הרכב. עובדה זו אחראית במידה רבה לנוסחת הכפל הפולינומית עבור סכומים של שמונה ריבועים (ראו משפט הורוויץ על תבניות ריבועיות; נוסחת כפל רציונלית נובעת מכך שסכום הריבועים הוא תבנית פיסטר). הנורמה גם מאפשרת לחשב את ההפכי לכל איבר: ההופכי של x\ne 0 נתון על ידי:.
סנטיאגו ברנבאו
סנטיאגו ברנבאו דה ייסטה (בספרדית: Santiago Bernabéu de Yeste; 8 ביוני 1895 - 2 ביוני 1978), מהאישים הבולטים בהיסטוריית קבוצת הכדורגל ריאל מדריד. לזכותו נזקפת הפיכת ריאל מדריד מקבוצה קטנה לאחד ממועדוני הכדורגל המצליחים ביותר באירופה ובעולם. בשנת 1955 נקרא אצטדיון הקבוצה על שמו כהוקרה על תרומתו למועדון.
ביוגרפיה
ברנבאו נולד באלמנסה, עיר הממוקמת בנפת אלבסטה בקסטיליה-לה מנצ'ה שבדרום מזרח ספרד. עבר בצעירותו עם משפחתו להתגורר במדריד, ובגיל 14 הצטרף לקבוצת הנוער של ריאל מדריד. בשנת 1912, כשהמועדון עבר לכתובתו החדשה ברחוב אודונל, היה ברנבאו בין המתנדבים שעזרו לזפת ולצבוע את הגדרות. באותה שנה, בעודו בן 17, הצטרף לקבוצה הבוגרת של ריאל מדריד, בה שיחק בתפקיד חלוץ והבקיע במרוצת השנים כ-200 שערים. ברנבאו אף שימש כקפטן הקבוצה עד פרישתו ממשחק פעיל ב-1927.
עד שנת 1935 כיהן ברנבאו כסגן מנהל הקבוצה ולאחר מכן כמנהלה. בשנת 1936, עם פרוץ מלחמת האזרחים בספרד, הופסקה פעילות הכדורגל המקצועני בספרד. ברנבאו, שהיה לאומן קיצוני, נלחם במלחמת האזרחים כחייל לצד הפשיסטים, תחת הגנרל אוגוסטין מוניוס גרנדס. עם חידוש הפעילות הספורטיבית בתום המלחמה נתקל מועדון הכדורגל ריאל מדריד בקשיים רבים שנבעו ממשבר כספי, ולא זכה לסיוע מהממשלה בשיקום הקבוצה.
ב-1955 היה ממקימי ליגת האלופות (שנקראה אז "גביע אירופה לאלופות"), בהתבסס על המודל של הגביע הלטיני ("קופה לטינה"). ברנבאו שימש במשך 35 שנים, עד מותו, כנשיא מועדון ריאל מדריד. בשנים אלו זכה המועדון בגביע ביניבשתי אחד, ב-6 גביעי אירופה לאלופות, ב-6 גביעי ספרד וב-16 תוארי אליפות הליגה הספרדית.
ברנבאו נפטר ב-1978, ב-2002 הוענק לברנבאו אות מסדר ההצטיינות של פיפ"א (FIFA Order of Merit).
איתם
אֵתָם הייתה, לפי המקרא, התחנה השנייה  במסלולם של בני ישראל בדרכם מארץ מצרים לארץ כנען.
לפי התורה, המקום נמצא ב"קצה המדבר" - בגבול שבין מצרים ה"נושבת" לבין מדבר ארץ מצרים.
לשם איתם יש דמיון בשם המצרי ח'תֵם, שמשמעותו מצודה, מבצר - מקום מוגן ומבוצר. יש מזהים את המקום בסֶרָפֵאוּם, הנמצאת צפונית לאגם המר שבאמצע הדרך בין אִסְמָאעִילִיָה לאָבּוּ סֻלְטָן.
מעורר
מעורר (באנגלית: knocker-up או knocker-upper) היה משלח יד בבריטניה ובאירלנד שנולד בתקופת המהפכה התעשייתית, בימים שבהם שעונים מעוררים אמינים היו יקרים מדי, והתקיים באזורים מסוימים עד שנות ה-70 של המאה ה-20. תפקידם של המעוררים היה להעיר אנשים משנתם כדי שיוכלו להגיע לעבודתם בזמן.
המעוררים היו נעזרים על פי רוב באלה או במקל קצר לדפוק על דלתות לקוחותיהם או במקל ארוך וקל עשוי במבוק כדי להגיע לחלונות. היו שנעזרו בשיטות אחרות, כגון שימוש בפטישים רכים וברעשנים או יידוי חפצים קטנים כגון אבנים ואפונים לעבר החלון.
תיאור קצר של מעורר מצוי בספרו הגדול של צ'ארלס דיקנס "תקוות גדולות" (1861). משפט שובר שיניים מאותה תקופה מספר על לקוחות שאינם מתעוררים כיוון שהמעורר של המעורר שלהם לא עורר אותו: "We had a knocker-up, and our knocker-up had a knocker-up / And our knocker-up's knocker-up didn't knock our knocker up / So our knocker-up didn't knock us up / 'Cos he's not up".
יו-גי-הו! Duel Links
'''יו-גי-הו! Duel Links (ביפנית: 遊戯王 デュエルリンクス''') הוא משחק איסוף קלפים ממוחשב, המפותח על ידי Konami ומופץ על ידה לפלטפורמות iOS ואנדרואיד וכמו כן גם למחשב האישי. המשחק מבוסס על משחק הקלפים של יו-גי-הו!, אף הוא תוצרת קונאמי. המשחק יצא לאור ביפן ב-17 בנובמבר 2016, וב-11 בינואר 2017 ליתר העולם (אפל ולאנדרואיד), בעוד שגרסת המחשב האישי שוחררה מספר חודשים מאוחר יותר (17 בנובמבר 2017).
משחקיות
הקרבות במשחק זה משתמשים בפורמט ה-Speed Duel הקיים גם במשחק הקלפים האמיתי, כאשר הדגש הוא על סיום מהיר ככל האפשר של קרבות תוך הגבלת מספר המפלצות שניתן לשחק בהן וגודל החפיסה. כללי הפורמט הם:
בדומה לדו-קרב במשחק הקלפים האמיתי, גם כאן מטרת הדו-קרב היא להגיע לניצחון, המושג על ידי שלושה תנאים: איפוס נקודות החיים של היריב, שחקן שמנסה לשלוף קלף מחפיסה, אך לא נותרו בה עוד קלפים (Deck Out), או שימוש בקלף שאחת היכולות שלו מעניקה ניצחון מיידי (Duel Winner card). כל ניצחון בדו-קרב מזכה את השחקן בנקודות ניסיון, באמצעותן השחקן יכול להעלות רמות את הדמות איתה הוא משחק, במטבעות, ובחפצים.
בעולם המשחק ישנו מספר רב של דמויות-בלא-שחקן שונות אותן השחקן יכול לאתגר לדו-קרב על מנת להתקדם ולזכות בפרסים, וכמו כן קיים "פורטל" גדול שבאמצעותו ניתן לאתגר "דואליסט אגדי" - דמות מוכרת מאחת מסדרות האנימה בזיכיון. לכל דמות שכזו יש חפיסה משלה עם הקלפים המיוחדים שבו היא משתמשת, ויכולת מיוחדת משלה. במשחק יש שלבים (Stages) שעל מנת להתקדם בהם יש לסיים משימות, כאשר כל שלב עשוי להעניק לשחקן דמויות נוספות שניתן לשחק בהן, ביחד עם המשימות המיוחדות שלהן, וכן לאפשר לשחקן לפתוח עולמות משחק נוספים, המבוססים על סדרות האנימה הנוספות בזיכיון. במשחק קיים מספר רב של דמויות שניתן לשחק בהן, המבוססות על דמויות שהופיעו בסדרות האנימה השונות בזיכיון.
במשחק קיים גם מצב מרובה-משתתפים בהם השחקן יכול לשחק בזמן אמת נגד חברים, או נגד משתתפים אקראיים, וכמו כן להשתתף במשחקים תחרותיים עם מערכת דירוג לשחקנים ופרסים (דוגמת קלפים נדירים) למנצחים.
ניתן לאסוף קלפים חדשים על ידי התקדמות ברמות של הדמויות שברשותו של השחקן, שימוש ב"סוחר" - Trader - שהיא דמות המאפשרת החלפת מטבעות זהב וחפצים תמורת קלפים, ובדומה למשחק הקלפים האמיתי, גם על ידי קנייה של Booster packs וחפיסות מוכנות תמורת יהלומים, אותם ניתן להשיג הן תוך כדי משחק והן על ידי תשלום כסף אמיתי. עם שחרור המשחק, מגוון הקלפים שהיה קיים במשחק היה מצומצם יחסית וכלל רק את הקלפים שהופיעו בסדרת האנימה הראשונה "יו-גי-הו! דו-קרב מפלצות", אך עם הזמן יצאו לאור חבילות נוספות שכללו קלפים חדשים יותר. כמו כן, עם שחרור המשחק לא היו קיימות טכניקות זימון "מתקדמות" יותר שקיימות במשחק הקלפים כיום (זימון סינכרו, אקסיז, פנדולום ועוד) ואלו שוחררו אף הן בשלבים מאוחרים יותר.
רקע עלילתי ודמויות
סטו קאיבה, הבעלים של חברת "קאיבה קורפ", החליט ליצור עולם וירטואלי בו יתמודדו הדואליסטים הטובים ביותר אחד נגד השני. דואליסטים שונים החלו להופיע בעולם, כאשר חלקם נאלצים להתמודד שוב עם יריביהם הוותיקים.
את המשחק ניתן להתחיל עם סטו קאיבה או עם יאמי יוגי, כאשר השלמת משימות וניצחון בקרבות תזכה את השחקן בדמויות נוספות שניתן לשחק בהן, כולל הדמות שלא נבחרה בתחילת המשחק.
ביקורת
מספר ביקורות שיבחו את המשחק על הפשטת רבים מחוקי משחק הקלפים ה"רגיל", דבר שעוזר להנגשתו לשחקני יו-גי-הו! חדשים, אך גם על היותו רלוונטי גם לשחקנים ותיקים יותר על ידי השארת ה"עומק והאסטרטגיה" שמאפיינים את משחק הקלפים. המגזין האינטרנטי "Pocket Gamer" העניק למשחק ציון של 9 מתוך 10 וציין כי הצגת המשחק טובה הרבה יותר מאשר סדרת האנימה המקורית, וציין לחיוב את הדיבוב העשיר במשחק שנוצר על ידי המדבבים המקוריים של סדרות האנימה (ביפנית ובאנגלית), ואף כתב כי מאפיינים אלו מוסיפים לערך הנוסטלגיה וגורמים לשחקן להרגיש כאילו הוא "נשאב" אל העולם של יו-גי-הו! .
ממוצע הביקורות לגרסת האייפון עומד על 80 מתוך 100 באתר Metacritic ועל 83% ביקורות חיוביות לגרסת המחשב ב-Steam.
המשחק הגיע לסך של 65 מיליון הורדות ברחבי העולם בחודש מרץ 2018 כאשר בנובמבר אותה השנה המספר עלה ל-80 מיליון (עבור כלל הפלטפורמות) ובאוקטובר 2019 הגיע ל-100 מיליון הורדות ממכשירים ניידים.
חטפית גמדית
בישראל היא חולפת נדירה, בעיקר בדרום הארץ ומזרחה. נדירה יותר באביב מאשר בסתיו (בעיקר בחודשים נובמבר–דצמבר).
טקסונומיה ואטימולוגיה
חטפית טייגה (Ficedula albicilla, Pallas, 1811 ) היא מין אסייתי, שנחשבה בעבר תת-מין של חטפית גמדית, ובניגוד אליה גרונה האדום מוקף באפור ושירתה שונה.
תפוצה ובית גידול
היא מתרבה במזרח אירופה וברחבי מרכז אסיה. היא מין נודד, החורף בדרום אסיה. זוהי מזדמנת קבועה במערב אירופה, בניגוד לחטפית לבנת-עורף המתרבה מזרחה יותר ולכן התצפיות בה שם נדירות יותר; שכן כיוון הנדידה שונה.
מרואן מח'ול
מרואן מח'ול (בערבית: مروان مخّول; נולד ב-1979) הוא משורר פלסטיני אזרח ישראל.
ביוגרפיה
מַרְוָאן נַזִִיה מַח'וּל נולד בפקיעין למד בבית ספר תיכון בתרשיחא. הוא בן למשפחה ערבית-נוצרית, אמו מלבנון ואביו נולד בגליל.
בשנת 1997 זכה בפרס הכותב הצעיר במגזר הערבי מטעם עמותת אלקטטאן. בשנת 2002 יצא לאור ספר שיריו הראשון, "מכתב מהגבר האחרון". הוא בוגר בית הספר לשירה הליקון 2004. בשנת 2008 נבחר לנציג משוררי העולם הערבי הצעירים בפסטיבל העולמי לתרבות באיטליה. בשנת 2009 הוצג המחזה שלו, "לא תיבת נח", העוסק במוגבלים ונכים בחברה הערבית, בפסטיבל מסרחיד בעכו, פסטיבל להצגות יחיד בשפה הערבית. בשנת 2010 ערך את "שפתיים", אנתולוגיה של שירה חדשה בעברית ובערבית, בהוצאת טובי. ספרו השני, "ארץ הפסיפלורה העצובה", ראה אור בערבית בשנת 2011, תורגם לעברית וראה אור בהוצאת קשב לשירה בשנת 2012. שם הספר הוא בעקבות סיפורו המפורסם של ע'סאן כנפאני, "ארץ התפוזים העצובים".
שיריו של מח'ול תורגמו לשפות שונות, בהן אנגלית, טורקית, איטלקית, גרמנית, עברית, אירית, סרבית, צרפתית, והינדי. אחדים משיריו הולחנו בידי מוזיקאים פלסטינים וערבים. מח'ול מפרסם את שיריו בבמות ובעיתונים ערביים שונים כגון אל-קודס אל-ערבי, אל-איאם, אל-ע’אוון, כל אל-ערב, אל-איתיחאד וא-נהאר. הוא מרצה על כתיבה יוצרת במסגרת הפרויקט “יוצרים גדולים = יוצרים קטנים” של מפעל הפיס, המתנייד בין ערים שונות בישראל במטרה לטפח כישרונות צעירים. מופע קריאת שיריו נקרא ”תחי המולדת, הלאה המולדת!”. הוא נוטל חלק בפעילות פוליטית הכוללת ארגון התוכנית האמנותית של אירועים כגון יום האדמה, תהלוכת השיבה ועצרת השיבה, ומופיע בהם בקריאת שיריו.
מח'ול הוא הנדסאי בניין במקצועו ומנהל חברה קבלנית. הוא מתגורר במעלות, נשוי ואב לבן. מח'ול הוא קרוב משפחתה של הזמרת לינה מח'ול.
חטפית גמדית
תיאור
החטפית הגמדית קטנה יחסית, אורכה כ-11–12 ס"מ. הזכר בלבוש קיץ בצבעי חום מלמעלה ולבן למטה, עם ראש אפור וגרון כתום. המקור שחור ובעל צורה רחבה אך מחודדת האופיינית לאוכלי חרקים אוויריים. מלבד לכידת חרקים במעוף, מין זה לוכד זחלים בסבך העצים וגם מלקט פירות יער. בסיס נוצות הזנב החיצוניות לבן, ולעיתים קרובות הזנב מועף כלפי מעלה כשהן יושבות ותרות אחרי טרף, שנתפס במעוף או לפעמים מהקרקע. בחורף הן לרוב שקטות יותר, אבל יש להם קריאת "צ'יפ-צ'יפ-צ'ר-ררר" טיפוסי לחטפיות. בעונת החיזור שלהן, השיר מורכב משריקות מלודיות, כמו זו של חטפית שחורת-עורף.
לזכרים שאינם בלבוש חיזור, לנקבות ולצעירים, יש ראשים חומים והם חסרים את הצווארון בגרון, אך ניתן להבדיל אותם בקלות משאר החטפיות בשל גודלם ודפוס הזנב הדומה לזה של סלעיות, עם T כהה הפוך על צידי הזנב הלבנים.
נמל התעופה נרסארסואק
נמל התעופה נרסארסואק (בגרינלנדית: Mittarfik Narsarsuaq) הוא נמל תעופה סמוך לעיירה נרסארסואק בדרום גרינלנד, בה מתגוררים כ-180 איש. משמעות השם "נרסארסואק" בגרינלנדית היא "מישור גדול", אם כי האתר הוא למעשה קצהו של פיורד הכלוא בין ההרים הסובבים אותו. הנמל עצמו ממוקם בסמוך לדלתת הנהר הזורם בעמק, והוא משמש כיום בעיקר לתנועת תיירים.
היסטוריה
השדה הוקם כבסיס חיל האוויר האמריקאי במלחמת העולם השנייה. עבודות ההקמה החלו ב-6 ביולי 1941, והמטוס הראשון נחת במקום ב-24 בינואר 1942. הבסיס האווירי זכה לשם הקוד "בלואי ווסט ואן" (Bluie West One או BW1), ומשימתו העיקרית הייתה לאפשר ליווי אווירי לשיירות האוניות שחצו את האוקיינוס האטלנטי ולאתר צוללות נאציות. בשנת 1943 הוקם באתר בית חולים צבאי ובו 250 מיטות. סך הכל מנתה אוכלוסיית הבסיס בתקופת המלחמה כ-4,000 איש וחלפו דרכו כ-10,000 מטוסים.
ב-1949 החל הבסיס לשמש גם תנועת מטוסים אזרחיים, וב-27 באפריל 1951 חתמו דנמרק וארצות הברית על הסכם בעניין הגנתה של גרינלנד, והמקום החל לשמש גם את חיל האוויר הדני. הצבא האמריקאי עזב את השדה בנובמבר 1958 והבסיס נסגר, אך שנה לאחר מכן, בחודש נובמבר 1959 החליטו הדנים לחדש את פעולת השדה, בעיקר למטרת חילוץ והצלה.
בשנת 1960 הוקמה חברת התעופה גרינלנדייר (כיום אייר גרינלנד), אשר החלה בהפעלת שירותי תעופה לנרסארסואק במטוסים ובמסוקים. החל ב-1 בינואר 1988 נמסר השדה לידיה של הממשלה האוטונומית המקומית, והיא מפעילה אותו מאז באמצעות "רשות שדות התעופה של גרינלנד" (Mittarfeqarfiit; Grønlands Lufthavnsvæsen).
חברת אייר גרינלנד מפעילה טיסות מנרסארסואק לרחבי גרינלנד ולקופנהגן, ואילו פליגפיילג איסלנדס ואטלנטיק איירווייז מפעילות קו תעופה לשדה התעופה רייקיאוויק שבאיסלנד.
עולמות (כנס)
עולמות הוא כנס חובבים דו-יומי בנושאי מדע בדיוני ופנטסיה, המתקיים מדי שנה בחול המועד פסח. הכנס מאורגן על ידי האגודה הישראלית למדע בדיוני ולפנטסיה ועמותת טולקין הישראלית, ומתקיים מאז שנת 2005.
הכנס כולל פעילויות כגון בהן הרצאות, פאנלים, חידונים, סדנאות, הקרנות סרטים, הרקדות, שירה בציבור, אירועי שטיח אדום ועוד. הכניסה למרבית האירועים בכנס כרוכה בתשלום, אך ישנם אירועים חינמיים, והנחות שונות לחברי הארגונים המארגנים וגופים נוספים. בנוסף לפעילויות המסודרות, במתחם הפסטיבל יריד דוכנים נרחב.
הכנס מקיים תחרות כתיבת סיפורים קצרים בנושא הכנס.
היסטוריה
הכנס הוקם בשנת 2005, כאיחוד של כנסי "אבק כוכבים" ו-"פנטסי.קון", ונוהל על ידי האגודה הישראלית למדע בדיוני ולפנטסיה, עמותת טולקין הישראלית, "סטארבייס 972" ושגרירות סאנידייל בישראל. הכנס הראשון התקיים בסינמטק תל אביב ובמתחם תיכון א' לאמנויות תל אביב.
בשנים 2009–2010 התקיים הכנס בבית ציוני אמריקה. בשנת 2011 חזר הכנס למתחם אשכול הפיס בתיכון א' לאמנויות.
בשנת 2021 התארחה בכנס, באופן מקוון, הסופרת נעמי נוביק.
חיילים היינו
חיילים היינו (באנגלית: We Were Soldiers) הוא סרט מלחמה אמריקאי מ-2002 המשחזר את קרב יה דראנג בעמק יה דראנג בווייטנאם, שהתרחש באמצע נובמבר 1965 והיה הקרב הרציני הראשון של צבא ארצות הברית במלחמת וייטנאם.
הסרט בוים על ידי רנדאל וולאס ומבוסס על הספר "חיילים היינו וצעירים!", שנכתב בידי עיתונאי צבאי, ג'וזף גאלווי, שנכח בקרב, ומפקד הקרב לוטננט קולונל הרולד מור.
עלילה
עלילת הסרט ראשיתה 11 שנה לפני הקרב בו הוביל הרולד מור את חייליו לעמק יה דראנג. גדוד צרפתי חודר לעמק יה דראנג לפטרול, כאשר מארב וייטקונג פותח באש והגדוד נמחק כמעט לחלוטין. המפקד שוכב, מדמם ונכנע, ומעליו עומד חייל וייטקונג ושוקל אם להורגו או לקחתו בשבי, כאשר ניגש אליו מפקדו ואומר לו "עשה זאת, רק ככה הם יבינו שלא לבוא לפה".
11 שנה לאחר מכן צבא ארצות הברית מקים את היחידה המוטסת הראשונה. באותה עת החל השימוש במסוקים בקרב וזו הייתה היחידה הראשונה שהשתמשה בטכניקה של הובלת החיילים לקרב במסוקים למקומות מרוחקים. קולונל צעיר ומעוטר, הרולד מור, נקרא לפקד על היחידה. המטרה היא לאמן את היחידה המוטסת לפני שהיא נשלחת לווייטנאם.
בלילה שלפני יציאתם לווייטנאם מספר מפקד הבסיס להרולד מור כי יחידתו תיקרא מעתה הגדוד הראשון של רגימנט הפרשים השביעי. הרולד מור חושש, מכיוון שיחידה בעלת שם זהה, רגימנט הפרשים השביעי, בפיקודו של ג'ורג' ארמסטרונג קסטר, נטבחה בקרב ליטל ביגהורן.
כמו כן אומר לו מפקד הבסיס, שהנשיא לינדון ג'ונסון מדבר על כך שהמלחמה היא לא מצב חירום בינלאומי, ולכן מטעמי קיצוצים, רק כ-75 אחוזים מהגדוד שלו יישלח לווייטנאם, מה שאומר שהוא יצטרך לבחור את החיילים הטובים ולהסתדר עם מספר מופחת של לוחמים. לפני יציאתם לווייטנאם, מור מוסר נאום בלתי נשכח ליחידה שלו: "הסתכלו סביבכם. בחיל הפרשים השביעי, יש לנו סרן מאוקראינה, אחרים מפוארטו ריקו. יש לנו סינים, יפנים, שחורים, היספנים, אינדיאנים צ'ירוקים. יהודים וגויים. כולם אמריקאים. עכשיו, כאן בארצות הברית, מספר אנשים מיחידה זו, אולי חווים גזענות בשל גזעם או אמונתם. אבל בשבילכם ובשבילי, כל זה נגמר. אנחנו נעים לעבר גיא צלמוות, היכן שאתה תשמור על חברך, כפי שהוא ישמור עליך. ולא ישנה לך מה צבעו, או באיזה שם הוא מכנה את אלו-הים.